Fredag morgen kl. 09.03 modtog Nordjyllands Politi en opringning af Aalborg Lufthavn om, at en taxa havde kørt ind i muren ca. 10 meter til højre for svingdøren - lige ved security-rummet. Den kvindelige taxichauffør har forklaret, at speederen satte sig fast, og for at undvige passagerer kørte hun taxien direkte ind i bygningen og ramte direkte ind i en kaffestue for lufthavnens security-personale. Lufthavnsdirektør Søren Svendsen var forundret over, hvordan dette kunne have gået til. - Det gav jo et ordentligt brag. Vi havde en enkelt medarbejder, som sad og drak kaffe herinde. Heldigvis sad han ikke i sofaen, som normalt er lige foran væggen. Sofaen blev så skubbet over i den modsatte væg, så der har rigtig været fart på, siger han. Den kvindelige taxichauffør var meget chokeret. Ingen personer kom til skade, men taxien snittede en forbipasserende mands taske, inden den bragede ind i muren. Det skal nu undersøges, hvad der var årsag til uheldet. Den kvindelige taxichauffør ønskede ikke at udtale sig.

Opsummering:
En ødelagt væg og glas overalt. Security-rummet i Aalborg Lufthavn var uigenkendeligt, efter en taxi kørte direkte ind i bygningen i Aalborg Lufthavn fredag morgen. Se billederne.